कायदे से देखा जाये तो दीदी का मजबूत जनाधार बंगाल में है। दो चार सीटों के अलावा बाहरी राज्यों में किसी बड़े करिश्मे की उम्मीद दीदी को नहीं होगी। दिल्ली का हादसा नहीं होता तो शायद भाजपा को दीदी के देशव्यापी अभियान के मौके का लाभ उठाने का अवसर मिल जाता। फायदा चूंकि सिर्फ भाजपा को ही होना है, वामदलों और कांग्रेस को नहीं, इसलिए नये सिरे से दीदी की रणनीति बन गयी है। उनके समर्थकों का मनोबल पस्त नहीं हुआ है और पार्टी पर उनका पूरा नियंत्रण है। तो भाजपाई चुनौती को अब शायद वे बेहतर ढंग से निपटेंगी। बाकी उनकी सेहत पर कोई असर होने नहीं जा रहा है। बंगाल में जमीन खोकर देश भर में हवा हवाई बनने का विकल्प दीदी अब शायद ही चुनें।